Document ID: 31992D0002

Komisjoni otsus,
4. detsember 1991,
millega muudetakse nõukogu otsust 82/734/EMÜ nende Šveitsi ettevõtete loetelu kohta, millest on lubatud ühendusse värsket liha importida
(92/2/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] viimati muudetud direktiiviga 91/497/EMÜ, [2] eriti selle artikli 4 lõiget 1 ja artikli 18 lõiget 1,
võttes arvesse nõukogu 21. detsembri 1976. aasta direktiivi 77/96/EMÜ trihhiinide (Trichinella spiralis) kindlakstegemise kohta kolmandatest riikidest pärineva värske kodusealiha importimisel, [3] viimati muudetud komisjoni direktiiviga 89/321/EMÜ, [4] ja eriti selle artiklit 4,
ning arvestades, et:
ühendusse värske liha importimiseks kolmandates riikides heaks kiidetud ettevõtete muutmisel või täiendamisel järgitav kord on kehtestatud komisjoni otsusega 90/13/EMÜ; [5]
värske liha ühendusse importimiseks heaks kiidetud Šveitsi ettevõtete loetelu on algselt koostatud nõukogu otsusega 82/734/EMÜ, [6] viimati muudetud komisjoni 30. mai 1991. aasta otsusega C(91) 1060; [7]
direktiivi 72/462/EMÜ artikli 5 ja komisjoni 11. septembri 1986. aasta otsuse 86/474/EMÜ (veiste, sigade ja värske liha kolmandatest riikidest importimise kohapealsete kontrollimiste rakendamise kohta) [8] artikli 2 lõike 1 kohastel tavapärastel kontrollimistel selgus, et hügieenistandard on mõnes ettevõttes alates viimasest kontrollist muutunud;
seepärast tuleks ettevõtete loetelu muuta,
ON VASTU VÕTNUD KÄESOLEVA OTSUSE:
Artikkel 1
Otsuse 82/734/EMÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 4. detsember 1991

Labels: 0
18
17